Diari Oficial de la Generalitat Valenciana


Sumari del DOGV 1637, del 07-10-1991 (1991/822805)

RESOLUCIÓ de 15 de juliol de 1991, del Conseller d'Obres Publiques, Urbanisme i Transports, per la qual s'aprova definitivament el sol urbanitzable programa de la revisió del Pla General de Denia, ja que es consideren esmenades les deficiències assenyalades en l'acord de la Comissió Territorial d'Urbanisme de 15 de juny de 1990, pel qual s'excloïa aquest de l'àmbit de l'aprovació definitiva acordada respecte de la resta d'aquest instrument de planejament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1637

Data del DOGV
:   07-10-1991

Secció del DOGV
:   ALTRES DISPOSICIONS

Número del document
:   1991/822805


Data del document
:   15-07-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 15 de juliol de 1991, del Conseller d'Obres Públiques, Urbanisme i Transports, per la qual s'aprova definitivament el Sòl Urbanitzable Programat de la Revisió del Pla General de Dénia, ja que es consideren esmenades les deficiències assenyalades en l'acord de la Comissió Territorial d'Urbanisme de 15 de juny de 1990, pel qual s'excloïa aquest àmbit de l'aprovació definitiva acordada respecte de la resta d'aquest instrument de planejament.  
Vist l?expedient referent a la revisió del pla general de Dénia pel que fa referència al sol urbanitzable programado.  
Vist que la Comissió Territorial d'Urbanisme, en sessió de 15 de juny de 1990, va acordar suspendre l'aprovació del pla general de Dénia en l?àmbit del sòl urbanitzable programat, fins que s'esmenaren les següents deficiències:  
1.ª S'haurà de preveure la divisió quadriennal i la programació corresponent.  
2.ª S'haurà d'efectuar la reserva de terrenys destinats a espais lliures del sistema general per a la totalitat de la població prevista en el pla.  
Vist que l'Ajuntament de Dénia en sessió plenària celebrada el dia 7 de febrer de 1991, va acordar aprovar el programa d?actuació del sòl urbanitzable programat.  
Vist que amb data 20 de desembre de 1991, el director de l?Agència de Medi Ambient, va comunicar per escrit a l'Ajuntament de Dénia, que respecte als terrenys destinats a sistema general d'espais lliures, l?única exigència el compliment de la qual determina l?Agència és que l?ordenació proposada s'ajuste a les prescripcions i conclusions normatives i de gestió definides pel pla especial.  
Vist que la Comissió Territorial d'Urbanisme, en sessió celebrada el 10 d'abril de 1991, va acordar emetre informe favorable sobre la nova proposta efectuada per l?Ajuntament en relació amb el sòl urbanitzable programat de la revisió del pla general de Dénia, a l'efecte previst en l'article 3.2 del Decret 137/1990, de 30 de juliol, del Consell de la Generalitat Valenciana.  
Atés que pel que fa a l'esmena de la primera deficiència es tramet nova documentació per la qual es modifica el programa d?actuació que inclou la divisió quadriennal dels sectors, i també estableix uns terminis per al desenvolupament urbà dels esmentats sectors. S'haurà d'entendre que els esmentats terminis hauran de ser els prevists per a l'adquisició gradual de facultats urbanístiques per la Llei 8/1990, de Reforma del Règim Urbanístic i Valoracions del Sòl.  
Atés que s'ha calculat l'aprofitament mitjà per a cada quadrienni, en compliment de l'article 31 del reglament de planejament, si bé seria recomanable que com més aviat es fixaren les àrees de repartiment i aprofitament tipus, en compliment de les determinacions de la Llei 8/1990.  
Atés que s'inclou dins del sistema general d'espais lliures i zones verdes, en compliment de l'article 12 de la Llei del Sòl, una parcel·la de terreny situada en Punta Benamaquia a l?àrea delimitada pel Parc Natural del Montgó, de 1.379.780 m2, de propietat municipal i que representa una proporció de 10,41 m2/hab. de zones verdes.  
Atés que en el document del programa d'actuació presentat se cita una denominada tècnica de gestió subsidiària que no està concretada, en la qual es defineixen quins són els drets i deures dels propietaris, en la normativa urbanística del pla i que, per tant, simplement cal donar-li el valor d'una mera declaració d?intencions no vinculant.  
Atés que l?Hble. Sr. Conseller d'Obres Públiques, Urbanisme i Transports és competent per a l'aprovació del Planejament General de Dénia per preveure una població superior als 50.000 habitants, de conformitat amb allà previst en l'article 3.2 del Decret 137/1990, de 30 de juliol, del Consell de la Generalitat Valenciana.  
Vists els preceptes citats i la resta de disposicions de pertinent i general aplicació, resolc:  
Aprovar definitivament el sòl urbanitzable programat de la revisió del Pla General de Dénia, ja que es consideren esmenades les deficiències assenyalades en l'acord de la Comissió Territorial d'Urbanisme de 15 de juny de 1991, pel qual s?excloïa aquest àmbit de l'aprovació definitiva acordada respecte a la resta d'aquest instrument de planejament.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s?haurà 'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 15 de juliol de 1991. - El Conseller d'Obres Públiques, Urbanisme i Transports, Eugenio Burriel de Orueta.